पाएं अपने शहर की ताज़ा ख़बरें और फ्री ई-पेपरडाउनलोड करें
दरभंगा मुजफ्फरपुर एनएच-57 पर सिमरी थाना क्षेत्र के भराठी चौक के निकट यात्री से भरी स्लीपर हवा हवाई बस पेड़ से टकरा कर सड़क किनारे गड्ढे में पलट गई। घटना में बस में सवार दर्जनों यात्री में गंभीर रूप से जख्मी अररिया जिला के नरपत गंज निवासी दीपक यादव, गुड्डू यादव व सुपौल जिला के प्रतापगंज घटहा गोविंदपुर निवासी रंजीत कुमार यादव व गुनी मेहता को प्राथमिक उपचार के लिये सिंहवाड़ा सीएचसी भेजा गया है। बस की जबरदस्त टक्कर के कारण सड़क किनारे का पेड़ उखड़ गया है। बताया गया है कि दुर्घटनाग्रस्त हवा हवाई यात्री बस पटना से पूर्णिया जा रही थी। रविवार की रात घटना के बाद बस में फंसे जख्मी यात्रियों को उपचार के लिए अस्पताल भेजा गया। वहीं कुछ यात्री का इलाज निजी स्तर पर किया गया। थानाध्यक्ष हरिकिशोर यादव ने बस व चालक के विरुद्ध प्राथमिकी दर्ज कर चौकीदार प्रतिनियुक्त कर दिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn